**Ағылшын тілін үйретуде оқушылардың сойлеу дағдысын қалыптастыру үшін қолданылатын тиімді әдіс-тәсілдер мен жаттығулар**

Кіріспе

 Н.Ә.Назарбаев оқушылардың кем дегенде үш тілді яғни қазақ, орыс және ағылшын тілдерінде еркін сөйлей білу керек екендігін айтты. Сонымен қатар ағылшын тілінде толығымен сөйлемейінше, ұлттың бәсекеге шынайы қабілеттілігі жайлы айту оңай болмайтындығын ескерте отырып, барлық мектептерде оқушылар үш тілді оқытуға мүмкіндік алды. Бұл мақала Қазақстанның даму жолын құруда маңызды болып табылатын оқушылардың ауызша сөйлеу дағдысын дамыту әдістерін анықтауға бағытталған. Шет тілін оқытудың ерекшеліктері мен мәні, сөйлеу дағдысын тиімді үйретудің әдістері берілген. Жәнe де oқушылардың aғылшын тілін оқыту барысында диалогтік оқыту технoлогиясына анықтаама берілген. Сөйлеу мәнерін қалыптастыру, ағылшын тілі пәніне деген оқушылардың қызығушылықтарын арттыру және оқушыларды ағылшын тілінде сөйлеуі үшін тиімді әдістер арқылы ықпал ету жoлдары мәселелерін қамтиды.

 Ағылшын тілі — əлемдегі тілдер арасынан көркемдігі мен бейнелілігі, тазалығы мен сөздік құрамының молдығы жөнінен дамыған тілдердің бірі. Қазақстанда ағылшын тілі үшінші тіл ретінде оқытылады, сонымен қатар ол білім беру жүйесінде жоғары мәртебеге ие. Ол кейбір мемлекеттік байланыстарда қолданылады және мектептерде оқытылуы тиіс міндетті пән болып табылады. Сөйлеy дағдысы дегеніміз - «әр түрлі контексте вербалды және вербалды емес символдарды қолдану арқылы мағынаны құру және бөлу процесі» (Chaney, 1998, 13-бет). Сөйлеу - екінші тілді үйренудің және оқытудың маңызды бөлігі.Ағылшын тілінде оқушылар дұрыс қарым – қатынас жасай алу үшін, олар ауызша айтылған сөзді тыңдап түсінулері тиіс. Ауызша сөйлеу адамдардың бір-бірімен қарым-қатынас құруда қолданылады. Ағылшын тілі сабағында әртүрлі карточкаларды қолдану арқылы, ойын, мәтін сөздерін толықтыру, cұрақ-жауап,суретке қарап мəтін құру, ауызша сөйлеу дағдысын қалыптастыруға болады. Aғылшын тілінде сөйлеуді үйрету үшін қолданылатын oқыту əдісінің мaзмұны оқушының тілдік қарым-қaтынаста жинаған білімінің, қалыптасқан дағдысының, игерген шeберлігінің жиынтығынa бaйланысты.

 Қазір көптеген оқытушылар тілді коммуникативті оқыту және бірлесіп оқыту жақсы нәтиже бередтіндігіне келіседі. Коммуникативті тілдік дайындық қарым-қатынасты қажет ететін өмірлік жағдайларға негізделген. Қысқаша айтқанда, ағылшын тілі мұғалімдері оқушылардың нақты өмірлік қарым-қатынасы, нақты әрекеттері және ауызша тілді қолданатындай сынып ортасын құруы керек. Оқушылар мақсаттарына жету немесе тапсырманы орындау үшін топта бірлесіп жұмыс жасағанда пайда болуы мүмкін.

 Ағылшын тілі сабағы барысында оқушылардың сөйлеу дағдысын, белсенділігі мен қызығушылығын арттыру мақсатында қолданылатын әдістерге төмендегілер жатады:

1. Ойын әдісі оқушының сабақ барысында белсенділігі мен қызуғышылығын арттыру;

2. Ауызша әдіс талқылау, дебат ұйымдастыру және диалогтық жаттығуларға негізделген;

3. Көрнекілік әдіс көркемдік құралдардың, яғни суреттер, әуендер мен видеолардың қолданысы арқылы жүргізіледі;

4. Практикалық әдісі үйренген ақпаратты практика жүзінде пайдалану, ойын немесе топтық жұмыстар барысында қолданылады;

 Сөйлеу дағдысын дамытуда қолданатын ең тиімді және жиі қолданылатын тәсілдердің бірі- талқылау немесе пікірталас (discussion) болып табылады. Әрбір жаңа сабақты түсіндіріп болғаннан кейін немесе мәтінді оқымас бұрын әр түрлі себептермен пікірталас өткізілуі мүмкін. Оқушылар қорытынды жасауға, мәтін бойынша ой бөлісуге ұмтылуы мүмкін. Пікірталас алдында мұғалім міндетті түрде оқушылар уақыттарын маңызды емес нәрсеге жұмсамауы үшін пікірталас әрекетінің мақсатын белгілеуі керек. Мысалы, оқушылар пікірталаста өздерінің келісетін немес келіспейтін тұстарымен бөлісе алады. Мұғалім оқушыларды 4-5 адамнан тұратындай етіп топқа бөлуі мүмкін. Оларға осындай “people learn best when they read vs. people learn best when they travel” таласты сөйлемдер беру арқылы, оқушылардың сөйлеу дағдысын машықтандыруға болады.

 Кезекті сөйлеу дағдысына жақсы әсері бар әдістердің бірі- миға шабуыл (brainstorming). Бұл әдістің ерекшелігі берілген тақырып бойынша студенттер шектеулі уақыт ішінде идеялармен бөліседі. Контекстке байланысты жеке немесе топтық жұмыстар тиімді және оқушылар тез әрі еркін ойларын жеткізе алады. Миға шабуылдың жақсы сипаттамалары оқушылардың өз идеялары үшін сынға алынбауы, сондықтан оқушылар жаңа идеялармен бөлісуге ашық болады. Эффективті тәсіл оқушыларға жаңа қырларын ашуға мүмкіндік береді, нәтижесінде олар тек тәжірибе жинап қоймай, сонымен бірге ағылшынша еркін сөйлеу дағдыларын қалыптастырады.

 Ауызекі сөйлеу стилінде жазылған шығармаларды, кітаптарды оқу сөйлеу дағдысын жаңа деңгейге шығарады. Бұл әдістің басқа тәсілдерден ерекшелігі оқушы өз қалаған бағытында(тақырып ауқымы, түрлеріне шектеу жоқ) жеке жұмыс жасай алады. Нәтижесінде оқушының ой өрісі дамып, сөйлеу алу, ойлау қабілеттері машықтанады. Мектеп оқушылары сабақ барысында өз қалаған тақырыбы бойынша кітаптар оқуға мүмкіндік ала алады. Мұғаліммен немесе топтық жұмыс барысында оқылған шығарма бойынша талқылау жұмыстары жүргізілуі қажет. Осы секілді ауызша жүргізілген жұмыстар сөйлеу қабілетіне оң эффект береді.

 Идиомалар, жаңылтпаштарды(tongue twisters) үйрену оқушының ауызекі қарым-қатынаста таза сөйлей алу қабілетін жаттықтырады. Осы типтес жаңа сөздерді, тіркестерді оқушылар ойын арқылы үйрене алады. Сынып бөлмесіне қазақша-ағылшынша аудармасы бар идиомалар мен сөздерді іліп қою оқушының күнделікті жаңа сөз үйренуіне ықпал етеді. «Spelling Bee» деп аталатын ойын түрі кез-келген жастағы оқушының ағылшынша сөздерді қатесіз дыбыстап(әріптеп) айта алуы үшін ұйымдастырылса, «Bananagrams» деп аталатын ойын оқушының аз уақыт аралығында бір әріптен басталатын бірнеше сөз құрай алу қабілетін жаттықтыруға бағытталады. Сөздерді қатесіз айта алуға және дұрыс дыбыстауға бағытталған аталып өткен тәсілдер оқушының ағылшынша сөйлей алу деңгейін жақсартады.

 Бастауыш сынып оқушыларына ағылшынша үйренуге бағытталған әдістердің бірі- әндер мен рифмдер. Әндерді тыңдау және қайталап айту арқылы жүргізілген жаттығулар балалардың есту және дыбыстарды қабылдау, айту икемділігін арттырады. Тыңдай алу арқылы естілген дыбысты, сөзді қайталау оқушының қатесіз сөйлеу алуына оң ықпал жасайды. Сонымен қатар, суреттерді сипаттау арқылы жүргізілетін ойындар, жаттығулар төменгі сынып оқушыларына ұсынылатын келесі бір әдістің түрі. «Describe a picture» деп аталатын топтық жаттығу оқушының суретті сипаттай алуы арқылы олардың шығармашылығы мен қиялын шыңдауға, көпшілік алдында сөйлеу шеберлігін жетілдіреді.

 Ағылшын тілін үйренудің бір ғана сенімді тәсілін іздеп жүрсеніз, онда сіз бірінші де, соңғы да емессіз. Тіл білімі ғалымдары бірнеше жылдар бойы тіл мен ойлау қабілетінің байланысын және адамдардың миы жаңа тілдерді қалай қабылдайтынын және үйренетінін зерттеп, осы жолды табуға тырысып келе жатыр. Оқушылардың тіл үйрену қабілеті жиі зерттеледі, өйткені балалық шақта ағылшын тілін үйрену әлдеқайда оңай және жылдам жүреді.

 Расында, ағылшын тілін үйренудің бір ғана дұрыс әдісі жоқ. Неге? Жауап таңқаларлық болып табылады: өйткені әр адам әр түрлі. Ағылшын тілін меңгерудің көп мөлшері сіздің жасыңызға, тұратын жеріңізге, өткен тәжірибеңізге, тілді үйренуге кететін уақытқа, шығармашылығыңызға және көптеген факторларға байланысты болады.

 Аудиокітаптарды тыңдау арқылы сіз шет тілін жақсы білетін шығарсыз. Басқалары сыныптағы дәстүрлі сабақтарды ұнатады. Ал кейбіреулері тіптен губка тәрізді фильмдерден жаңа сөздерді аудармасыз сіңіріп жаттап алады. Сізге қай әдіс тиімді? Бұл сіздің жетекші арнаңыздың қандай екеніне, сіздің ойыңызға және сізге ұнайтын нәрсеге байланысты болады.

 Ең тиімді әдістердің тағы бірі Иммерсия әдісі табиғи тілді оқыту әдісі деп те аталады. Бұл әдіс «батыру» сөзінен белгілі болғандай, айналада «тілдік ортаны» жасауды қарастырады. Қарапайым тілмен айтқанда, оқушы өзін барлық жағынан ағылшын тілімен қоршауы керек. Бұл әдіс оқушыларға тілді үйренуге көмектесіп қана қоймайды, ол туралы ойлауға көмектеседі. Ағылшын тілін иммерсивті түрде үйрену арқылы сіз өз ойыңызды ағылшын

тілінде сөйлейтін адамдарға түсіндіре аласыз. Бұл қалай жұмыс істейді? Кішкентай балалардың сөйлеуді үйренетіні туралы ойланыңыз. Жаңа туған бала әлі ешбір тілді білмейді, ол түсініксіз сөйлеу арқылы барлық жағынан қоршалған. Бірте-бірте ол үйренеді: ол басқалардың не айтқанын тыңдайды, оларды қадағалайды, сөздерді есте сақтайды. FluentU сайтында айналаңызда тілдік орта құруға көмектесетін көптеген блогтар мен мақалалар бар. Онда ағылшын тілінде қай фильмдерді көруге болатындығын, онлайн режимінде ағылшын тілінде сөйлесетін серіктесті қайдан табуға болатындығы жазылған.

 Ағылшын тілін үйренудің маңызды негізі болып табылатын сөйлеу дағдысын мектеп оқушылары арасында бірнеше жолмен жетілдіруге болады. Оларға ауызша, ойын,практикалық және көрнекілік әдістер жатады. Ағылшынша сөйлей алу дағдысын жаңа деңгейге көтеру оқушының тек кідіріссіз өз ойын жеткізе алуын жетілдіріп қана қоймай, сонымен бірге ой-өрісін, ақпаратты қабылдай алу және қолдану тактикаларын машықтайды. Технология заманында тіл білу және оны қолдану адамның даму деңгейін жақсартуға ықпал етеді. Сол себептен оқушылардың ағылшын тілін практикада қолдана алу қабілетін арттыру мұғалімнің міндеті болып табылады.